TANTÁRGYLEÍRÁS ÉS HETI TEMATIKA

	Tantárgy neve: Érmészet 1
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere”: 70:30 (kredit%)

	A tanóra típusa: előadás 
nyelve: magyar
Az adott ismeret átadásában alkalmazandó további módok, jellemzők: múzeumlátogatás

	A számonkérés módja: gyakorlati jegy, érem bemutatása
Az ismeretellenőrzésben alkalmazandó további (sajátos) módok: saját éremterv készítése

	A tantárgy tantervi helye (hányadik félév): 5. félév

	Előtanulmányi feltételek: Szobrászati technikák/Gipszöntés, mintázás

	Tantárgyleírás: az elsajátítandó ismeretanyag tömör, ugyanakkor informáló leírása

	A kurzus során a hallgatók átfogó képet kapnak az éremművészet történeti fejlődéséről, stílusirányzatairól és technikai sajátosságairól. A tantárgy keretében elsajátítják az éremkészítés tervezési és kivitelezési folyamatát, valamint betekintést nyernek a műfaj kortárs törekvéseibe is.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	· Modern magyar éremművészet I-II.
Szerkesztette: L. Kovásznai Viktória
Kiadó: Magyar Nemzeti Galéria, 1993, 2004.
· Tóth János: Ferenczy Béni éremművészete
Budapest: Ferenczy Család Művészeti Alapítvány, 2016.
· Borsos Miklós érmei, I. – Portrék
Szerkesztette: Fertőszögi Béláné és Kratochwill Mimi
Veszprém-Budapest: Magyar Képek Kiadó, 2002.
· Országos Érembiennálé kiadványai
· FIDEM - International Art Medal Federation kiadványai

	Féléves tematika hetekre lebontott rövid ismertetése 
	1. hét 
	Bevezetés az éremművészet világába 
· Az érem, érme, plakett meghatározása. 
· Rövid történeti áttekintés az ókortól, napjainkig. 
· Hazai és nemzetközi kortárs éremművészeti példák megismerése.  

	2. hét 
	Az érem formavilága és anyaghasználata 
· Különféle éremformák (kör, ovális, szögletes, egyéb). 
· Anyagok és technikai lehetőségek (plasztilin, gipsz, bronz, egyéb). 
· A tapintási élmény, az érem súlya és a méret összhangja a kifejezésben.  

	3. hét 
	Az antik görög- és római kori pénzérmék megismerése 
· Kompozíciók, szimbólumok, anyaghasználat és a technikai megoldások megfigyelése.  

	4. hét 
	Látogatás a Magyar Nemzeti Múzeum Éremtárába  
· Személyes, élményalapú megismerés.  

	5. hét 
	Portréérmek művészi sajátosságai és kifejezőereje 
· Önarckép vázlata éremformára szerkesztve.  
· Karakter, hangulat, kifejezés. 
· A szöveges elemek (feliratok, nevek, évszámok) vizuális súlya és ezek harmonikus illesztése a portré motívumához.  

	6. hét 
	Kompozíciós elvek az éremművészetben: fókuszpont, egyensúly, arányok 
· Elő- és hátlap szerepe, tartalmi és formai kapcsolatuk egysége. 
· Példák régi és modern érmeken. 

	7. hét 
	Középkori érmék mintázatainak megismerése 
· Különböző történeti korszakok pénzérméinek az összehasonlítása 
 (pl. I. István király dénárja és Károly Róbert aranyforintja). 

	8. hét 
	ŐSZI SZÜNET 

	9. hét 
	Betűvésés 
· Betűtípusok használata az érmeken a különböző történeti korokban.  
· Gyakorlati útmutató a betűvéséshez.  

	10. hét 
	Antonio Pisanello érmei a reneszánsz korából 
· A művészi érem megszületése.  

	11. hét 
	Az éremöntés folyamata és felületkezelési technikái 
· Az érem gipsz- vagy bronzöntésének technikai lépései. 
· A patinázás eljárásai: felületkezelési módszerek, különféle patinák típusai és azok esztétikai valamint konzerválási szerepe.  
·  Példák antik, középkori és kortárs érmek patinázási megoldásaira.  

	12. hét 
	Vert érmek megismerése 
· A vert érmek kialakulása, szerepe, technikai megoldásai az ókortól a középkoron át a modern korig.  
· Beck. Ö. Fülöp, Berán Lajos és Reményi József vert érmeinek elemzése.  

	13. hét 
	Az érem funkciói 
· díjazás, emlékezés, dokumentálás, művészeti alkotás, identitás, értékmegőrzés 

	14. hét 
	Bemutató óra 
· A félév során készült érmek prezentálása. 
· Közös értékelés, reflexió, megbeszélés.  




	Tantárgy felelőse: Sallai Géza egyetemi docens, DLA, sallai.geza@mke.hu

	Tantárgy oktatásába bevont oktató(k): Kurucz Petra óraadó

	A tantárgy rövidített címe: -

	Tantárgykódja: SZM-ÉRMÉ01-23-C

	Felelős tanszéke: Szobrász Tanszék

	Képzési idő szemeszterekben: 1 szemeszter

	[bookmark: _GoBack]Tanórák száma összesen: 26 óra

	Tanulmányi követelmények: a tanórákon való aktív részvétel

	Oktatási módszerek: előadás, konzultáció, korrektúra

	Javasolt tanulási módszerek: egyéni munka

	A hallgató egyéni munkával megoldandó feladatainak száma: változó

	Felhasználható fontosabb technikai és egyéb segédeszközök: rajzi-, mintázási-, és vésőeszközök

	Kötelező (az infrastrukturális adottságokat figyelembe véve) tárgyként meghirdetve a jelentkező hallgatók létszáma: korlátozott



87/2015. (IV. 9.) Korm. rendelet:
54. § (2)95 A képzési és kimeneti követelmények szerint megszerezhető kompetenciák alapján meghatározott tanterv kötelező, kötelezően választható és szabadon választható tantárgyakból, tantervi egységekből, továbbá kritériumkövetelményekből épül fel. Szabadon választható tantárgy esetében a felsőoktatási intézmény nem korlátozhatja a hallgató választását a felsőoktatási intézmények által meghirdetett tantárgyak körében.
Nft 2011. évi CCIV. törvény 
[bookmark: foot_229_place]49. § (2)229 A hallgató részére biztosítani kell, hogy tanulmányai során az oklevél megszerzéséhez előírt összes kredit legalább öt százalékáig, az intézmény szervezeti és működési szabályzata alapján szabadon választható tárgyakat vehessen fel – vagy e tárgyak helyett teljesíthető önkéntes tevékenységben vehessen részt –, továbbá az összes kreditet legalább húsz százalékkal meghaladó kreditértékű tantárgy közül választhasson.


